Turiu atsakymą į klausimą, kurį visi esame uždavę.
Tas klausimas yra:
kodėl būtent raide X
užrašomas nežinomasis?
Žinau, kad tai išmokome per matematikos pamokas,
bet dabar tai kartojasi visur kultūroje --
Prizas X, X failai,
Projektas X, TEDx.
Iš kur tai atėjo?
Maždaug prieš šešis metus
nutariau išmokti arabų kalbą,
kuri yra, pasirodo, be galo logiška kalba.
Parašyti žodį, ar frazę,
ar sakinį arabiškai
prilygsta lygties kūrimui,
nes kiekviena dalis yra itin tiksli
ir laiko daug informacijos.
Tai viena priežasčių,
kodėl tiek daug dalykų, kuriuos laikome
vakarų mokslu, matematika ir inžinerija, iš tikrųjų
buvo sugalvota per pirmuosius kelis Bendrosios eros amžius
persų, arabų ir turkų.
Į tai įeina ir mažoji arabiška sistema
vadinama al-jebra.
Ir al-jebr grubiai reiškia
"sistema sujungianti atskiras dalis."
Al-jebr galiausiai atėjo į anglų kalbą kaip algebra.
Vienas iš daugelio pavyzdžių.
Arabų tekstai su šia matematine išmintimi
galų gale atkeliavo į Europą --
tiksliau, Ispaniją --
11 ir 12 amžiais.
Ir kai jie atkeliavo,
buvo didžiulis susidomėjimas
išversti šią išmintį
į europietišką kalbą.
Bet iškilo problemų.
Viena problema yra ta,
kad arabų kalboje yra garsų,
kurių europiečio balso dėžutė tiesiog neištaria
be daug mokymosi.
Patikėkite.
Tie patys garsai
paprastai negali būti užrašyti
simboliais esančiais europietiškose kalbose.
Štai vienas kaltininkų.
Tai yra raidė "Šyn",
kuri užrašo garsą, mūsų suprantamą, kaip "š".
Tai dar ir pirmoji raidė
žodyje "šalan",
kuris reiškia "kažkas",
visai kaip anglų kalboje žodis "kažkas" --
kažkoks neįvardintas, nežinomas daiktas.
O arabų kalboje
jį galima apibrėžti
pridedant žymimąjį artikelį "al".
Tad čia yra al-šalan --
nežinomasis
Ir tai žodis kuris kartojasi per visą ankstyvąją matematiką,
kaip šis 10-to amžiaus įrodymo išvedimas.
Viduramžių mokslininkams ispanams,
kuriems buvo duota išversti šiuos tekstus,
iškilo problema, kad raidė Šyn ir žodis šalan
negali būti išversti į ispanų,
nes ispanų kalba
neturi "š" garso.
Todėl pagal susitarimą
jie sukūrė taisyklę,
pasiskolinti 'k' garsą iš
klasikinės graikų kalbos,
žymimą raide Kai.
Vėliau, kai šie tekstai buvo verčiami
į bendrą europiečių kalbą,
tiksliau, lotynų kalbą,
graikų raidė Kai buvo tiesiog pakeista
į lotynų X.
Ir kai tai įvyko,
kai tekstai buvo lotynų kalboje,
jie sukūrė pamatus matematikos vadovėliams
beveik 600 metų.
Bet dabar mes turime atsakymą į savo klausimą.
Kodėl X yra nežinomasis?
X yra nežinomasis,
nes ispaniškai negali pasakyti "š".
(Juokas)
Ir pamaniau, kad tuo verta pasidalinti.
(Aplodismentai)